Here is a page extracted from Wikipedia that may contain CSS, HTML, and a lot of unformatted text.

Title: Pura Bukit Gumang
Content: Pura Bukit Gumang utawi Pura Ukir Gumang (aksara Bali: ᬧᬸᬭ​ᬩᬸᬓᬶᬢ᭄​ᬕᬸᬫᬂ᭟​) inggih punika pura sané magenah ring wewidangan désa Bugbug, Kecamatan Karangasem, Kabupatén Karangasem. Kawangun daweg Pamréntahan Sri Masula Masuli ring abad ka-11 M. Pura puniki kaempon olih Panca Désa Adat utawi Pakraman inggih punika Bebandem, Bugbug, Datah, Jasri, miwah Ngis

Palelintihan pura puniki kanikayang ring prasasti Sari Manik Tulikbiyu miwah Lontar Kanda Purana Déwa Bangsul, ring kalih wit punika kanikayang lelintihan Pura Pucak Padangdawa kantun mapaiketan sareng Pura Bukit Gumang.

Pujawali pura ring purnamaning kapat, ring piodalan punika pemedek saking panca désa pacang ngaturang sembah ring wewidangan Pura Bukit Gumang. Ring Wewidangan pura taler dados genah wisata antuk, becik ri tatkala semeng jagi nyingakin suryané pacang munggah saking duur bukit, taler kawéntenan wenara sané akéh ring wewidangan punika dados daya tarik liyanan.

Cingak taler 
 Gili Biaha
 Pura Dukuh Lumpadang

Pustaka

Pura
Pura ring Karangasem
Pura ring Bali